4.मै-दांगुर: मोसौ जुंगालनि लेंग्रायाव हायथानानै बोग्रा आग्जुआनो मै दांगुर। बेखौ औवाजों बानायनाय जायो। औवा बुर्खानि मोजां दालाय गज’ गोनां बिजौखौ गेजेर नांजासिम दालाय गज’जों लोगोसे समानै हाखावना खावनै खालामनाय जायो। खावनै हाखावनाय दालाय गज’आव मैनि आयथिं गाग्राजों खाथाबनाय दुरुं मोन्नैआव बेखौ हायथानाय जायो आरो मै दांगुरनि गोजौआव जान्थायखौ गोरोबहोनानै लानो हानाय बादि मोनथाम मोनब्रैसो लेंगायाव थाबथाग्रा गान्थिआव दालाय गज’ थायो।